সলিড-স্টেট ব্যাটারি তৈরিতে স্যামসাং এর লাগবে দু’বছর - কর্পোরেট
কর্পোরেট
সলিড-স্টেট ব্যাটারি তৈরিতে স্যামসাং এর লাগবে দু’বছর
লিজা ফারহানা
5 মাস ago
ব্যাটারি বিস্ফোরণের কারণে স্যামসাংকে গত বছর ভালোই ভোগান্তি পোহাতে হয়েছিল। শুরুর দিকে নোট ৭ বিস্ফোরণের কারণ খুঁজে পাওয়া যাচ্ছিল না। পরবর্তীতে স্যামসাং তদন্ত করে জানতে পারে গলদ ব্যাটারিতে। এক পর্যায়ে এতো বেশি ব্যাটারি বিস্ফোরিত হওয়া শুরু করল যে ফ্যাবলেটটি উৎপাদনই বন্ধ করে দিতে বাধ্য হয় স্যামসাং।
ভবিষ্যতে যাতে স্মার্টফোনের ক্ষেত্রে এ ধরনের দূর্ঘটনা না ঘটে সেজন্য সলিড-স্টেট ব্যাটারি তৈরিতে মনোনিবেশ করেছে স্যামসাং। সংবাদমাধ্যম কোরিয়ান হেরাল্ডে প্রকাশিত প্রতিবেদন অনুযায়ী স্যামসাং আগামী দু’বছরের মধ্যে সলিড-স্টেট ব্যাটারি তৈরি করতে পারবে।
সলিড স্টেট ব্যাটারি স্টান্ডার্ড লিথিয়াম-আয়ন ব্যাটারি থেকে অনেক বেশি স্থায়ী এবং দীর্ঘায়ু। সলিড-স্টেট ব্যাটারিতে নিরেট ইলেক্ট্রোলাইট বিদ্যমান যা পানি বা বাতাসের সংস্পর্শে কম জ্বলে। অন্যদিকে লি-আয়ন ব্যাটারিতে লিকুইড আয়ন থাকে যা বাতাস বা পানির সংস্পর্শে বিস্ফোরিত হয়।
স্যামসাং এসডিআই নির্বাহীরা কোরিয় সংবাদমাধ্যমটিতে জানান, আগামী এক-দুই বছরের মধ্যেই সলিড স্টেট ব্যাটারি তৈরি করতে পারবে স্যামসাং। এলজিও এ ধরনের ব্যাটারি তৈরি করার পরিকল্পনা করছে বলে জানান তারা। তবে এত কিছুর পরেও নোট ৭ স্মার্টফোনের নতুন ফ্যান সংস্করণ দক্ষিণ কোরিয়ার বাজারে ছাড়তে চলেছে স্যামসাং। দক্ষিণ কোরিয়ার বাজারে ৭ জুলাই ৪ লক্ষ ইউনিট নোট ৭ ছাড়বে স্যামসাং। তবে বহির্বিশ্বে স্মার্টফোনটি কবে নাগাদ ছাড়া হবে তা জানায়নি স্যামসাং।
Comments
comments
Categories: অফবিট
Tags: ব্যাটারি, সলিড-স্টেট ব্যাটারি
Leave a Comment
কর্পোরেট
Powered by WordPress
Back to top